CELEX: 
Language: bg
Date: 2007-01-24 00:00:00
Title: 2007/36/ЕОРешение на Съвета от 22 януари 2007 година за сключване на протокол към Споразумението за партньорство и сътрудничество между Европейските общности и техните държави-членки, от една страна, и Република Казахстан, от друга страна, който включва двустранна търговия с текстилни изделия в приложното поле на разпоредбите на Споразумението за партньорство и сътрудничество, като се има предвид изтичането на срока на действие на двустранното споразумение за текстилни изделия#Протокол към Споразумението за партньорство и сътрудничество между Европейските общности и техните държави-членки, от една страна, и Република Казахстан, от друга страна, който включва двустранна търговия с текстилни изделия в приложното поле на разпоредбите на споразумението за партньорство и сътрудничество, като се има предвид изтичането на срока на действие на двустранното споразумение за текстилни изделия

24.1.2007   
            
            
               BG
            
            
               Официален вестник на Европейския съюз
            
            
               L 17/15
            
         
      РЕШЕНИЕ НА СЪВЕТА
   
   от 22 януари 2007 година
   за сключване на протокол към Споразумението за партньорство и сътрудничество между Европейските общности и техните държави-членки, от една страна, и Република Казахстан, от друга страна, който включва двустранна търговия с текстилни изделия в приложното поле на разпоредбите на Споразумението за партньорство и сътрудничество, като се има предвид изтичането на срока на действие на двустранното споразумение за текстилни изделия
   (2007/36/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:
   
               (1)
            
            
               На 13 март 2006 г. Съветът упълномощи Комисията да започне преговори с Република Казахстан за изменение на Споразумението за партньорство и сътрудничество (наричано по-долу „СПС“) между Европейските общности и техните държави-членки, от една страна, и Република Казахстан, от друга страна, за да гарантира, че за търговията с текстилни продукти ще важат официално същите принципи, които се прилагат за търговия с други стоки. Тези преговори приключиха успешно.
            
         
               (2)
            
            
               Протоколът за изменение на СПС следва да бъде сключен от Европейската общност,
            
         РЕШИ:
   Член 1
   Протоколът към Споразумението за партньорство и сътрудничество между Европейските общности и техните държави-членки, от една страна, и Република Казахстан, от друга страна, който включва двустранна търговия с текстилни изделия в приложното поле на разпоредбите на Споразумението за партньорство и сътрудничество, като се има предвид изтичането на срока на действие на двустранното споразумение за текстилни изделия, се одобрява от името на Общността с настоящото решение.
   Текстът на протокола е приложен към настоящото решение.
   Член 2
   С настоящото председателят на Съвета е упълномощен да определи лице/а, оправомощено/и да подпише/ат протокола, за да обвърже/ат Общността.
   
      Съставено в Брюксел на 22 януари 2007 година.
      
         
            За Съвета
         
         
            Председател
         
         F.-W. STEINMEIER
         
      
   
   
      
         ПРОТОКОЛ
      
      към Споразумението за партньорство и сътрудничество между Европейските общности и техните държави-членки, от една страна, и Република Казахстан, от друга страна, който включва двустранна търговия с текстилни изделия в приложното поле на разпоредбите на споразумението за партньорство и сътрудничество, като се има предвид изтичането на срока на действие на двустранното споразумение за текстилни изделия
      EВРОПЕЙСКАТА ОБЩНОСТ,
      от една страна, и
      РЕПУБЛИКА КАЗАХСТАН,
      от друга страна,
      като имат предвид, че:
      
                  (1)
               
               
                  Споразумението за партньорство и сътрудничество (наричано по-долу „СПС“) между Европейските общности и техните държави-членки, от една страна, и Република Казахстан, от друга страна, влиза в сила на 1 юли 1999 г.
               
            
                  (2)
               
               
                  Преговорите бяха проведени, за да се гарантира, че за търговията с текстилни продукти важат официално същите принципи от СПС, които се прилагат за търговия с други стоки.
               
            
                  (3)
               
               
                  Следва да бъдат приети съответни изменения в СПС,
               
            СЕ СПОРАЗУМЯХА ЗА СЛЕДНОТО:
      Член 1
      Споразумението за партньорство и сътрудничество (наричано по-долу „СПС“) между Европейските общности и техните държави-членки, от една страна, и Република Казахстан, от друга страна, се изменя, както следва:
      
                  1)
               
               
                  В член 11 позоваването на член 16 се заличава.
               
            
                  2)
               
               
                  Член 16 се заличава.
               
            Член 2
      Настоящият протокол представлява неразделна част от СПС.
      Член 3
      Настоящият протокол влиза в сила от първия ден на месеца, следващ датата на подписването му.
      Член 4
      Настоящият протокол е изготвен в два екземпляра на всеки от официалните езици на договарящите се страни, като текстовете на всеки един от тези езици са еднакво автентични.